ลักษณะเกม

เกม Griftlands เป็นเกมที่มีลักษณะผสมผสานกันระหว่างเกมไพ่กับโร้คไลค์ ซึ่งมีเกมจำนวนไม่มากนักที่มีลักษณะเหมือนกับเกมนี้

หากใช้ระบบแท็ก (Tag) ในหน้า ร้านค้าของ Steam เพื่อค้นหาเกม มักพบว่าเกมนี้เป็นเกมไพ่หรือเกมการ์ด ซึ่งอาจทำให้ผู้ที่กำลังมองหาหรือสนใจซื้อเกมเกิดความเข้าใจคลาดเคลื่อนได้ จึงควรทำความเข้าใจลักษณะของเกมนี้ให้ดีก่อนตัดสินใจซื้อเกม ดังนี้

## ลักษณะของเกมไพ่

เกมไพ่ หรือเกมการ์ด (Card Game) คือ เกมที่ใช้การ์ดในการวัดผลแพ้ชนะเมื่อเผชิญหน้ากับศัตรู โดยมีการนิยามกฎหรือกติกาในการใช้การ์ดไว้ชัดเจน

เกม Griftlands จัดเป็นเกมไพ่แบบเล่นคนเดียว (Single Player) ผลัดกันเดิน (Turn-based) คู่ต่อสู้ของคุณคือตัวละครที่เป็น NPC เท่านั้น

ตอนเริ่มต้นเกมคุณจะได้การ์ดตั้งต้นจำนวนหนึ่ง และสะสมการ์ดเพิ่มขึ้นเรื่อย ๆ จากการทำเควสหรือซื้อจากร้านค้า ตอนคุณต่อสู้กับศัตรู คุณกับศัตรูจะผลัดกันเล่นคนละเทิร์น เมื่อถึงเทิร์นของคุณ คุณจะได้จั่วการ์ดขึ้นมาบนมือจำนวนหนึ่ง และสามารถเลือกใช้การ์ดในเทิร์นนั้นได้ในจำนวนที่จำกัด จึงต้องตัดสินใจให้ดีว่าจะใช้การ์ดใบใดบ้างในเทิร์นนั้น

ตัวละครที่เป็น NPC หรือคู่ต่อสู้ของคุณจะมีรูปแบบการโจมตีที่เกมกำหนดไว้ล่วงหน้าแล้ว ไม่มีการจั่วการ์ดหรือเงื่อนไขในการใช้การ์ดแบบคุณ

เกมนี้เป็นเกมการ์ดก็จริง แต่แตกต่างจากเกมการ์ดที่เป็นที่รู้จักกันอย่างแพร่หลายอย่างเช่น เกมในซีรีส์ Yu-Gi-Oh! หรือซีรีย์ Magic: The Gathering หรือเกม GWENT ซึ่งเกมเหล่านี้เป็นแนวเกมการ์ดสะสม (Trading Card Game) ผู้เล่นต่อสู้กันด้วยการ์ดโดยคุณและคู่ต่อสู้ต้องปฏิบัติตามตามกฎในการใช้การ์ดที่เกมกำหนดไว้เหมือนกันทั้งสองฝ่าย สามารถปรับแต่งเด็คได้ตามใจชอบ และเน้นการเสาะหาการ์ดมาไว้ในเด็คของคุณ

หากใครเป็นสายจัดเด็คให้ได้ดั่งใจคงไม่เหมาะกับเกมนี้ เพราะการ์ดใบใหม่ที่ได้มาแต่ละครั้งจะเป็นการสุ่ม และการถอดการ์ดออกจากเด็คมีข้อจำกัด คือ ต้องใช้เงินในเกมซึ่งมีปริมาณจำกัดมาก การ์ดในเด็คของคุณจึงอาจไม่ถูกใจคุณมากเท่าใดนัก

คุณเหมาะสำหรับเกม Griftlands หากคุณพร้อมที่จะปรับเปลี่ยนสไตล์การเล่นของคุณให้เข้ากับการ์ดที่คุณมี และชอบความท้าทายในการใช้การ์ดใบแปลก ๆ ซึ่งบางใบหากเลือกได้คุณคงไม่คิดที่จะเลือกตั้งแต่แรกแน่นอน!

## ลักษณะของเกมโร้คไลค์

คำว่า โร้คไลค์ (Roguelike หรือ Rogue-like) แปลตรงตัวคือ แนวเกมที่เหมือนกับเกมที่ชื่อ "Rogue" ซึ่งเป็นชื่อเกมดังในอดีต (ปีค.ศ.1980 หรือพ.ศ.2523) ซึ่งลักษณะเด่นของเกมนี้ที่แตกต่างจากเกมอื่นในยุคสมัยนั้น คือ ตัวเกมใช้ระบบการสุ่มแผนที่ของด่านต่อไปแบบคาดเดาไม่ได้ โดยคุณต้องตะลุยด่านไปเรื่อย ๆ จนกว่าคุณจะตายหรือจบเกม หากตายเพียง 1 ครั้งต้องเริ่มใหม่ตั้งแรก

ปัจจุบันคำว่า โร้คไลค์ คือ คำที่ใช้จัดหมวดหมู่เกมประเภทหนึ่ง ใช้สำหรับเกมที่มีส่วนผสมของสิ่งเหล่านี้ (อาจมากหรือน้อยขึ้นกับแต่ละเกม ไม่มีกฎตายตัว) ได้แก่ การสุ่มเพื่อเอื้อต่อการเล่นซ้ำ การเล่นเป็นรอบ (Run) ไม่มีเซฟเกมสำรอง ตายแล้วตายเลย (Permadeath)

### การสุ่มเพื่อเอื้อต่อการเล่นซ้ำ

 สิ่งเหล่านี้ทำให้คุณไม่สามารถจัดชุดการ์ดตามที่ใจต้องการ แต่คุณต้องปรับกลยุทธ์หรือวางแผนการเล่นให้เข้ากับการ์ดที่มีในการเล่นรอบนั้นแทน

### การเล่นเป็นรอบ (Run)

 การเล่นเกมแต่ละรอบออกแบบมาให้ใช้เวลาในชีวิตจริงไม่เกิน 3 ชั่วโมง หรือบางคนอาจเล่นนานถึง 4-6 ชั่วโมงก็มี

### ไม่มีเซฟเกมสำรอง

 เกม Griftlands นั้นไม่มีเซฟเกมสำรองแบบเดียวกับเกมแนวโร้คไลค์ที่กล่าวข้างต้น

### ตายแล้วตายเลย (Permadeath)

 สำหรับเกมระดับความยากแบบอื่น ๆ เมื่อคุณตายเกมจะสิ้นสุดทันทีและต้องเริ่มเกมใหม่ตั้งแต่แรก

## เกมที่คล้ายคลึงกัน

เกมที่ผสมผสานระหว่างเกมการ์ดกับแนวโร้คไลค์เหมือนกับเกม Griftlands มีเพียงไม่กี่เกมเท่านั้น ได้แก่ เกม Slay the Spire ซึ่งมีระบบโดยรวมคล้ายคลึงกันมาก

เกมที่เป็นแนวโร้คไลค์เหมือนกัน แต่ผสมผสานกับเกมแนวอื่นที่ไม่ใช่เกมการ์ดนั้นมีหลากหลายเกมมาก แต่ละเกมล้วนมีเอกลักษณ์เป็นของตัวเองและแตกต่างจากเกม Griftlands โดยสิ้นเชิง ตัวอย่างเช่น

* เกม Darkest Dungeon ที่เป็นเกมโร้คไลค์ผสมเกมสวมบทบาท (RPG)
* เกม Don't Starve ที่เป็นเกมโร้คไลค์ผสมเกมเอาชีวิตรอด (Survival)
* เกม Hades ที่เป็นเกมแอ็คชันแบบโร้คไลค์